**M E S T O  Š U R A N Y - M E S T S K Ý Ú R A D Š U R A N Y**

**Mestské zastupiteľstvo**

**Š U R A N Y**

**Materiál č. C/2/2/2022**

### Návrh na prijatie úveru z Environmentálneho fondu za účelom financovania realizácie investície: Modernizácia osvetlenia a vyregulovanie ústredného kúrenia Základnej školy, Bernolákova 35, Šurany.

**Predkladá:**

Mgr. Marcel Filaga

primátor mesta Šurany

**Spracoval:**

Ing. František Hozlár

ved. odd. ŽP,V,ÚPaSMM

**Na základe:**

Podmienok špecifikácie podpory formou úveru pre obce a VÚC podľa zákona č. 587/2004 Z.z.

**Návrh na uznesenie:**

### Mestské zastupiteľstvo v Šuranoch prerokovalo Návrh na prijatie úveru z Environmentálneho fondu za účelom financovania realizácie investície: Modernizácia osvetlenia a vyregulovanie ústredného kúrenia Základnej školy, Bernolákova 35, Šurany, stanovisko hlavnej kontrolórky mesta Šurany, stanovisko komisie finančnej Mestského zastupiteľstva v Šuranoch a

**s c h v a ľ u j e**

prijatie úveru od Environmentálneho fondu vo výške 359 556,24 EUR zabezpečeného blankozmenkou na financovanie investícií v zmysle podmienok špecifikácie podpory formou úveru pre obce a vyššie územné celky

**- bez pripomienok**

**- s pripomienkami**

poslancov Mestského zastupiteľstva v Šuranoch.

**Mgr. Marcel Filaga, v.r.**

**primátor mesta Šurany**

Predložené mestskému zastupiteľstvu dňa 21.12.2022

|  |  |
| --- | --- |
| erb Šurany | **Mesto Šurany**  **Oddelenie životného prostredia, výstavby, územného plánovania**  **a správy mestského majetku**  Námestie hrdinov 1, 942 01 Šurany |

**Materiál č. C/2/2/2022**

**Dôvodová správa:**

### Návrh na prijatie úveru z Environmentálneho fondu za účelom financovania realizácie investície: Modernizácia osvetlenia a vyregulovanie ústredného kúrenia Základnej školy, Bernolákova 35, Šurany.

Mesto Šurany plánuje realizovať modernizáciu osvetlenia a vyregulovanie ústredného kúrenia Základnej školy, Bernolákova 35, Šurany. Predmetnou modernizáciou príde k minimálnej úspore 40 % inštalovaného príkonu a úspore na vykurovaní. Rozpočtové náklady sú podľa rozpočtu v sume 359 556,24 EUR. Mesto bude uvedený projekt financovať z úveru poskytnutého z Environmentálneho fondu.

Základné podmienky poskytnutia podpory formou úveru sú nasledovné:

* Úroková sadzba je vo výške 0,1 % p. a.;
* Možná splatnosť úveru je od 3 do 20 rokov, navrhuje sa doba splácania 20 rokov;
* Oblasť podpory: financovanie prioritne kapitálových riešení na zabezpečenie starostlivosti o životné prostredie, podporu činností zameraných na dosiahnutie cieľov stratégie environmentálnej politiky Slovenskej republiky na celoštátnej, regionálnej alebo miestnej úrovni;
* Oprávnené obdobie k čerpaniu úveru je do 12 kalendárnych mesiacov od podpisu úverovej zmluvy;
* Záväzky z úveru poskytnutého z Environmentálneho fondu sa nezapočítavajú do celkovej sumy dlhu obcí (podľa § 17 ods. 8 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov).

Uznesenie o schválení úveru je povinnou prílohou žiadosti o poskytnutie podpory formou úveru.

### Na základe týchto skutočností predkladá Oddelenie životného prostredia, výstavby, územného plánovania a správy mestského majetku Mestského úradu v Šuranoch Mestskému zastupiteľstvu v Šuranoch Návrh na prijatie úveru z Environmentálneho fondu za účelom financovania realizácie uvedenej investície.

**Ing. František Hozlár v. r.**

vedúci oddelenia ŽP, V, ÚP a SMM

Mestského úradu v Šuranoch

V Šuranoch, dňa 19.12.2022